Kimi Räikkönen vihjas WRCsse naasmisele
41aastane soomlane alustab tänavu vormel 1 sarjas oma 21. hooaega. Seni pole ta mõista andnud, et karjääri lõpetada tahaks, kuid sellegipoolest on õhus kahtlused, et see võib juhtuda varsti, sest tal kehtib Alfa Romeoga leping ainult aasta lõpuni.
"On palju põnevaid asju, mida teha tahan. Olgu selleks ralli, NASCAR või midagi muud. Kuid ma ei mõtle sellele enne, kui vormel 1ga lõpparve teen," lausus ta ajakirjale Formule1.
WRCs on Räikkönen varem osalenud aastatel 2009 - 2011. Viimasel kahel hooajal tuli ta kokkuvõttes kümnendaks, parimaks tulemuseks rallil on aga Türgi etapi viies koht. Ameerika võidusõidusarjas NASCARis osales ta 2011. aastal kahel etapil.